《题泗洲塔》
唐代·徐夤

十年前事已悠哉，旋被钟声早暮催。明月似师生又没，

白云如客去还来。烟笼瑞阁僧经静，风打虚窗佛幌开。

惟有南边山色在，重重依旧上高台。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。